過河濱和文學張志尹
作者：蕭穎士
朝代：唐

paragraphs: 隆古日以遠，舉世喪其淳。
慷慨懷黃虞，化理何由臻。
步出城西門，裴回見河濱。
當其側陋時，河水清且潾。
滄桑一以變，莽然翳荆榛。
至化無苦窳，宇宙將陶甄。
太息感悲泉，人往跡未湮。
瑟瑟寒原暮，冷風吹衣巾。
顧我譾劣質，希聖杳無因。
且盡登臨意，斗酒歡相親。